เอกชนจี้รัฐเร่งปฏิรูป เน้นภาษีสรรพสามิต
ผู้เชี่ยวชาญแนะรัฐเร่งปฏิรูปภาษีสรรพาสามิต แก้ปัญหาสำแดงราคาเท็จ
7 พ.ค. 2558

ผู้เชี่ยวชาญแนะรัฐเร่งปฏิรูปภาษีสรรพาสามิต แก้ปัญหาสำแดงราคาเท็จ
นางมัลลิกา ภูมิวาร ผู้เชี่ยวชาญภาษีและการค้าระหว่างประเทศ จากบริษัทที่ปรึกษา โบลลิเกอร์ แอนด์ คอมพานี เปิดเผยว่า รัฐบาลควรเร่งปฏิรูปแผนภาษีต่างๆ ที่ได้ประกาศไว้ โดยเฉพาะการปฏิรูปภาษีที่ไม่เพิ่มภาระแก่ภาคประชาชนและธุรกิจ เช่น การปรับโครงสร้างภาษีสรรพสามิต เพื่อป้องกันปัญหาการสำแดงราคาเท็จที่ส่งผลต่อภาษีสรรพสามิต
ทั้งนี้ รัฐบาลสามารถปฏิรูปโครงสร้างภาษีสรรพสามิตได้เลย เพราะมีการศึกษาและได้พูดคุยกับภาคเอกชน และผู้ประกอบการแล้ว และทุกฝ่ายเห็นด้วยกับการเปลี่ยนฐานภาษีจากการคิดราคาหน้าโรงงาน หรือราคาซีไอเอฟมาเป็นราคาขายปลีก เพื่อเพิ่มความโปร่งใส และป้องกันการสำแดงราคานำเข้าเป็นเท็จหรือต่ำกว่าความเป็นจริง
“การเปลี่ยนมาคิดฐานภาษีบนราคาขายปลีกจะลดข้อพิพาทกับภาครัฐและเอกชนเรื่องราคาสำแดงที่เป็นปัญหามานาน และทำให้รัฐสูญเสียรายได้จำนวนมหาศาล การปฏิรูปภาษีสรรพสามิตจะทำให้ระบบภาษีของไทยทันสมัย เป็นการสร้างความเชื่อมั่นให้กับธุรกิจ” นางมัลลิกา กล่าว